Ούγος Φαλκάνδος

Ο Ούγος Φαλκάνδος, ιταλ.: Hugo Falcandus ήταν ιστορικός, που κατέγραψε τις βασιλείες τού Γουλιέλμου Α΄ τής Σικελίας και τού γιου του Γουλιέλμου Β΄ (όσο ο τελευταίος  ήταν ανήλικος) σε ένα εξαιρετικά κριτικό έργο, με τίτλο Η Ιστορία των Τυράννων της Σικελίας (ή Liber de Regno Sicilie). Η λατινική γραφή τού έργου είναι γραμμένη σε λόγιο ύφος. Υπάρχουν κάποιες αμφιβολίες, ως προς το αν το "Ούγος Φαλκάνδος" είναι πραγματικό όνομα, ή ψευδώνυμο. Η Έβελιν Τζέιμισον υποστήριξε ότι ήταν ο Ευγένιος, amiratus από το 1190. Ο Γάλλος Ούγος Φουκώδ (Ούγος Φουλκαύδος), ηγούμενος τού Σαιν-Ντενί, έχει προταθεί ως συγγραφέας. Christopher Kleinhenz, "Medieval Italy: an encyclopedia, Volume 1". Routledge, 2004, p. 517.  Το όνομά του, Φαλκάνδος, είναι προφανώς κακή γραφή του Φαλκαύδος, λατινική γραφή τού "Φουκώδ", που είναι ένα γαλλικό επώνυμο. Σύμφωνα με τον Γκράχαμ Λάουντ, ο "Ούγος Φαλκάνδος" ήταν γηγενής τού βασιλείου τής Σικελίας, και όχι κάποιος από τη βόρεια Ευρώπη. 

Η Ιστορία καλύπτει την περίοδο από το τέλος τού Ρογήρου Β' τής Σικελίας το 1154, έως την ενηλικίωση τού Γουλιέλμου Β', το 1169. Ο Ούγος επικεντρώνεται στην εσωτερική πολιτική τής Νορμανδικής Αυλής τού Παλέρμου. Οι δολοπλοκίες και τα σκάνδαλα δεν αγνοούνται ποτέ. Έχει χαμηλή γνώμη για τους περισσότερους συγχρόνους του, και αποδίδει κακή πρόθεση σχεδόν σε όλες τις πράξεις. Παρ' όλα αυτά, η λεπτομερής αφήγησή του είναι τόσο ανώτερη από άλλες αφηγήσεις παρόμοιας εποχής και τόπου, που δεν μπορεί να παραβλεφθεί λόγω προκατάληψης. Σύμφωνα με τον λόρδο Νόριτς, «μπορεί να συγκριθεί με τον Τάκιτο και τον Θουκυδίδη».

Η πρώτη αγγλική μετάφραση, από τους Γκράχαμ Λάουντ και T. Βήντεμαν, δημοσιεύθηκε το 1998.

 Αναφορές 

 Πηγές 
 Alio, Jacqueline. Μαργαρίτα, βασίλισσα της Σικελίας . Trinacria: Νέα Υόρκη, 2017.
 Νόριτς, Τζον Τζούλιους . Το Βασίλειο στον Ήλιο 1130-1194 . Λόνγκμαν: Λονδίνο, 1970.
 Ιστορία των Τυράννων της Σικελίας στη Λατινική Βιβλιοθήκη
 GB: La 'Historia' ή 'Liber de Regno Sicilie' και la Epistola ad Petrum Panormitane Ecclesie Thesaurarium di Ugo Falcando, bearb. v., Siragusa, Roma 1897

 Εξωτερικοί σύνδεσμοι 
 Ούγκο Φαλκάντους . Scribd.com .

Κατηγορία:Πρόσωπα του Βασιλείου της Σικελίας